A Bizottság 2735/80/EGK rendelete

(1980. október 27.)

a tej és tejtermékek piaci értékesítésének megszüntetését és a tejelő állomány átállítását támogató jövedelemtámogatási rendszer alkalmazására vonatkozó módosított szabályok megállapításáról szóló 1391/78/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1365/80/EGK rendelettel módosított [1], a tej és a tejtermékek piaci értékesítésének megszüntetését, valamint a tejelő állomány átállítását támogató jövedelemtámogatási rendszer bevezetéséről szóló, 1977. május 17-i 1078/77/EGK tanácsi rendeletre [2] és különösen annak 7. cikkére,

mivel a legutóbb az 1799/79/EGK rendelettel [3] módosított 1391/78/EGK bizottsági rendelet [4] 4. cikkének (1) bekezdése alapján az értékesítésmegszüntetési jövedelemtámogatás iránti kérelmeket csak 1980. szeptember 15-ig lehetett benyújtani, bár az 1365/80/EGK rendelet alapján az átállítási jövedelemtámogatási rendszert az 1980/81-es tejértékesítési év végéig meghosszabbították;

mivel az 1391/78/EGK rendelet 12a. cikke az átállítási jövedelemtámogatás kedvezményezettjei számára lehetőséget biztosított az értékesítésmegszüntetési jövedelemtámogatási rendszer utólagos választására; mivel ebben az esetben az érintettek helyzetét ki kell igazítani úgy, mintha az értékesítésmegszüntetési jövedelemtámogatás iránti kérelmüket kezdetben nyújtották volna be;

mivel, tekintettel az átállítási jövedelemtámogatás azon kedvezményezettjeire, akik kérelmüket 1980. szeptember 16. után nyújtották be, meg kell állapítani, hogy mivel az értékesítésmegszüntetési jövedelemtámogatási rendszert azzal a nappal kezdődő hatállyal eltörölték, a fent említett választási lehetőséggel nem élhettek, mivel már nem volt lehetőségük arra, hogy az említett jövedelemtámogatást annak kezdetekor kérelmezzék;

mivel, tekintettel az átállítási jövedelemtámogatás azon kedvezményezettjeire, akik kérelmüket 1980. szeptember 16. előtt nyújtották be, a választási lehetőség fenntartása kijátszaná az értékesítésmegszüntetési rendszer azzal a nappal kezdődő hatállyal történő eltörlését; mivel ilyen körülmények között meg kell állapítani, hogy az átmeneti időszak lejártakor az átállítási jövedelemtámogatás említett kedvezményezettjei a továbbiakban már nem élhetnek ezzel a választással;

mivel a Tej- és Tejtermékpiaci Irányítóbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

Az 1391/78/EGK rendelet 12a. cikke a következő (3) bekezdéssel egészül ki:

"(3) Azonban az átállítási jövedelemtámogatás azon kedvezményezettjei, akik az említett jövedelemtámogatás iránti kérelmüket 1980. szeptember 16. előtt nyújtották be, az (1) bekezdésben említett nyilatkozatot az illetékes hatóság felé legkésőbb 1980. december 31-ig nyújthatják be."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1980. október 27-én.

a Bizottság részéről

Finn Gundelach

alelnök

[1] HL L 140., 1980.6.5., 18. o.

[2] HL L 131., 1977.5.26., 1. o.

[3] HL L 206., 1979.8.14., 12. o.

[4] HL L 167., 1978.6.24., 45. o.

--------------------------------------------------